Veikkausliigan kausi 2019

Veikkausliigan kausi 2019 oli Suomen jalkapallon pääsarjan Veikkausliigan 30. kausi. Kausi alkoi 3. huhtikuuta ja se päättyi 3. marraskuuta 2019. Hallitsevana mestarina kauteen lähti HJK. Liigasta putosi kaudella 2018 suoraan PS Kemi ja putoamiskarsinnan jälkeen TPS. Nousijajoukkueet kaudelle 2019 olivat Ykkösen edelliskaudella voittanut HIFK sekä karsintojen kautta noussut KPV. Mestaruuden voitti 43 vuoden tauon jälkeen Kuopion Palloseura. Mestaruus oli sille seurahistorian kuudes.

Uusi sarjajärjestelmä
Veikkausliigan sarjajärjestelmä muuttui kaudeksi 2019. Kausi alkoi kahdentoista joukkueen kaksinkertaisella runkosarjalla, jonka aikana pelattiin kaikkiaan 132 ottelua. Runkosarja kesti huhtikuun alusta syyskuun alkuun. Runkosarjan jälkeen joukkueet jaettiin kahteen erilliseen sarjaan. Runkosarjan kuusi parasta joukkuetta jatkoivat yksinkertaiseen mestaruussarjaan ja kuusi huonoimmin sijoittunutta jatkoivat yksinkertaiseen haastajasarjaan. Mestaruus- ja haastajasarjoissa joukkueet jatkoivat niillä pistemäärillä, jotka runkosarjan aikana oli kerääntynyt. Loppusarjat pelattiin syyskuun puolivälistä lokakuun loppupuolelle.

Heti loppusarjojen jälkeen pelattiin marraskuun alkuun saakka kestänyt lopputurnaus, jossa panoksena oli yksi Eurooppa-liigan paikka. Lopputurnauksessa pelasivat loppusarjojen jälkeen sijoille 4.–7. sijoittuneet joukkueet. Lopputurnauksessa pelattiin yksinkertaiset pudotuspelit. Voittaja pääsi kohtaamaan Veikkausliigan pronssijoukkueen kaksiosaisessa finaalissa, jonka voittaja sai viimeisen jaossa olevan paikan seuraavan kauden Eurooppa-liigaan.

Mestaruussarjan voittaja voitti Suomen mestaruuden ja sai paikan Mestarien liigan karsinnoissa. Toinen joukkue sai hopeaa ja paikan Eurooppa-liigan karsinnoissa. Kolmas joukkue sai pronssia ja pääsee toiseksi joukkueeksi mestaruussarjan jälkeen viimeisestä Eurooppa-liigan paikasta pelattuun lopputurnauksen finaaliin. Muut mestaruussarjan joukkueet pääsivät osallistumaan lopputurnaukseen, kuten myös haastajasarjan ensimmäinen joukkue.

Haastajasarjan viimeinen joukkue putosi Ykköseen. Toiseksi viimeinen joukkue osallistui Ykkösen toiseksi sijoittunutta joukkuetta vastaan pelattavaan karsintaottelupariin sarjapaikasta seuraavan kauden Veikkausliigassa.

Joukkueet

Päävalmentajavaihdokset

Sarjataulukko

Ottelut

Runkosarja

Mestaruussarja

Haastajasarja

Menestys eurokentillä
Mestarien liiga:
 HJK pudotti ensimmäisellä karsintakierroksella färsaarelaisen HB Torshavn:n, mutta putosi toisella kierroksella serbialaiselle Belgradin Punaiselle Tähdelle.
Eurooppa-liiga:
 Inter putosi ensimmäisellä karsintakierroksella tanskalaiselle Brøndby IF:lle
 RoPS putosi ensimmäisellä karsintakierroksella skotlantilaiselle Aberdeen FC:lle
 KuPS pudotti ensimmäsellä karsintakierroksella valkovenäläisen FC Vitebsk:n, mutta putosi toisella kierroksella puolalaiselle KP Legia Varsova:lle.
 HJK pääsi suoraan kolmannelle karsintakierrokselle ja putosi latvialaiselle Riga FC:lle.

Suomen mestarijoukkueessa KuPS:ssa pelanneet
KuPS:n liigapeleissä pelasivat kauden aikana seuraavat pelaajat (kauden 2019 ottelut/maalit): Otso Virtanen (25/-), Kalle Taimi (17/-), Reuben Ayarna (21/2), Rasmus Karjalainen (12/3), Saku Savolainen (18/-), Tuco (12/4), Petteri Pennanen (27/6), Lucas Rangel (16/8), Ats Purje (16/5), Ilmari Niskanen (26/5), Luis Carlos Murillo (26/-), Eetu Pellikka (1/-), Babacar Diallo (18/3), Miika Töyräs (2/-), Tabi Manga (19/-), Juho Pirttijoki (11/-), Ville Saxman (25/6), Arttu Heinonen (8/-), Issa Thiaw (12/2), Jere Hiltunen (4/-), Tommi Jyry (22/1), Jiri Nissinen (4/-), Eetu Rissanen (4/-), Vinko Soldo (21/-).

Kauden jälkeiset ottelut

Eurolopputurnaus

Eurofinaali

Honka voitti maalein 3–1 ja pääsi Eurooppa-liigan ensimmäiselle karsintakierrokselle.

Putoamiskarsinta

TPS voitti maalein 3–0 ja nousi Veikkausliigaan.

Tilastot

Maalintekijät

Syöttäjät

Palkinnot

Kauden palkitut
,

Kuukauden palkitut

Lähteet

Aiheesta muualla
 Virallinen sivusto

Veikkausliigakaudet
Jalkapallosarjojen kausi 2018–2019/2019